KOMENTE TË PËRGJITHSHME
Mbi raportin e monitorimit të Ministrisë së Financave
për tremujorin e parë të vitit 2014

1. Karakteristikat kryesore të shpenzimeve
Ministria e Financave, për tremujorin e parë të vitit 2014, administroi dhe menaxhoi fondet publike sipas gjashtë programeve të miratuara, konkretisht:

1. Planifikim, menaxhim dhe administrimi.
2. Menaxhimi i Shpenzimeve Publike.
3. Ekzekutimi i Pagesave të ndryshme.
4. Menaxhimi i të ardhurave doganore.
5. Menaxhimi i të ardhurave tatimore.
6. Lufta kundër transaksioneve financiare joligjore.

Sipas të dhënave të Sistemit Financiar Informatik të Qeverisë, plani me ndryshime i buxhetit deri në fund tremujorit të parë të vitit 2014 dhe realizimi i shpenzimeve faktike të buxhetit, sipas programeve të Ministrisë së Financave paraqitet si më poshtë, në mijë lekë:       
     
	Programi
	Shpenzime korrente
	Shpenzime Kapitale
	Totali i Shpenzimeve

	
	Plani 
	Fakt
	% e realizimit
	Plani 
	Fakt
	% e realizimit
	Plani 
	Fakt
	% e realizimit

	Planifikimi, Menaxhimi dhe Administrimi
	439,300
	104,105
	23.7%
	296,500
	121
	0.0%
	735,800
	104,226
	14.2%

	Menaxhimi i Shpenzimeve Publike
	559,090
	110,301
	19.7%
	10,000
	 
	0.0%
	569,090
	110,301
	19.4%

	Ekzekutimi i Pagesave te Ndryshme
	867,779
	377,932
	43.6%
	0
	0
	0.0%
	867,779
	377,932
	43.6%

	Menaxhimi i te Ardhurave Tatimore
	2,045,480
	448,586
	21.9%
	83,000
	14,457
	17.4%
	2,128,480
	463,043
	21.8%

	Menaxhimi i te Ardhurave Doganore
	1,440,118
	304,093
	21.1%
	820,000
	0
	0.0%
	2,260,118
	304,093
	13.5%

	Lufta kundër Transaksioneve Financiare Jo-Ligjore
	62,358
	12,492
	20.0%
	2,000
	57
	2.9%
	64,358
	12,549
	19.5%

	Totali
	5,414,124
	1,357,507
	25.1%
	1,211,500
	14,635
	1.2%
	6,625,624
	1,372,142
	20.7%


                                                                                  

2. Performanca dhe statusi i produkteve të çdo programi. 
Në programin “Planifikim, menaxhim, administrimi” që përfaqëson 11.1 përqind të totalit të planit të Ministrisë së Financave, janë parashikuar 15 produkte, vetëm 4 nga të cilat për periudhën janë realizuar pjesërisht, ndërsa 11 të  tjerat nuk janë realizuar aspak për periudhën. 

Në programin “Menaxhimi i shpenzimeve publike” që përfaqëson 8.6 përqind të totalit të planit të Ministrisë së Financave, nuk raportohen produkte për periudhën 3 mujore.

Në programin “Ekzekutimi i pagesave të ndryshme” që përfaqëson 13.1 përqind të totalit të planit të Ministrisë së Financave, nuk raportohen produkte për periudhën 3 mujore.

Në programin “Menaxhimi i të ardhurave tatimore” që përfaqëson 32.1 përqind të totalit të planit të Ministrisë së Financave, janë parashikuar 4 produkte, 1 nga të cilat është realizuar plotësisht, 2 janë realizuar pjesërisht dhe produkti ”Blerje pajisje të imta sistemi informatik” që nuk është realizuar pasi është në proces prokurimi. 
Në programin “Menaxhimi i të ardhurave doganore” që përfaqëson 34.1 përqind të totalit të planit të Ministrisë së Financave, janë parashikuar 16 produkte, dhe raportohet për 11 prej tyre në sasi se: 1 nga të cilat për periudhën raportohet se është realizuar plotësisht, 5 janë realizuar pjesërisht dhe 3  raportohen të parealizuar. Për produktet që nuk janë realizuar ose realizuar pjesërisht raportohet se do të realizohen në periudhën në vazhdim.

Në programin “Lufta kundër transaksioneve financiare joligjore” që përfaqëson 1.0 përqind të totalit të planit të Ministrisë së Financave, janë  parashikuar 4 produkte, 2 nga të cilat nuk janë realizuar. “Pasuri të sekuestruara të mirëadministruara” nuk është realizuar nuk ka pasur asnjë pasuri të sekuestruar në kuadër të ligjit kundër financimit të terrorizmit dhe ligjit anti-mafia. “Pasuri të konfiskuara të tjetërsuara” gjithashtu  nuk është realizuar si produkt pasi shitja kryhet nga Agjencia e shitjes së pronës publike dhe jo nga AAPSK. Produktet “Numër RTV&RAD” dhe “Numër inspektimesh” raportohet se janë realizuar plotësisht në këtë program.

3. Komente të tjera
· Raporti i monitorimit të Ministrisë së Financave nuk paraqitet i plotë, pasi i mungon relacioni shoqërues dhe është paraqitur vetëm nëpërmjet tabelave.
· Raporti në relacionin e tij duhet të kishte një analizë  më të detajuar të produkteve, për secilin program.
· Plani me ndryshime i raportuar nga MF në raportin e monitorimit dhe ai që disponojmë në të dhënat tona, përputhen totalisht për të gjithë programet, ndërsa realizimi faktik ka disa mospërputhje të vogla, që mendojmë se kanë ardhur si pasojë e kohës së raportimit dhe vazhdimit të kryerjes së veprimeve në thesar.


